open-index/open-wikipedia-markdown huggingface dataset:
La Liga 2020/2021

**La Liga 2020/2021** bol 90. ročník najvyššej španielskej futbalovej súťaže. Titul obhajoval Real Madrid, nováčikmi súťaže boli Huesca, Cádiz a Elche. Sezóna začala 12. septembra 2020 a skončila 23. mája 2021.

Atlético Madrid získal 11. titul v klubovej histórii. Do skupinovej fázy Ligy majstrov UEFA 2021/2022 sa spolu s ním kvalifikovali aj Real Madrid, Barcelona, Sevilla a Villarreal (ako víťaz Európskej ligy UEFA 2020/2021). Do Európskej ligy UEFA 2021/2022 sa kvalifikovali Real Sociedad a Real Betis. Do 2. ligy zostúpili Huesca, Valladolid a Eibar.

## Tímy v sezóne 2020/2021

## Tabuľka

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body

## Štatistiky

### Najlepší strelci

## Poznámky

## Referencie

## Zdroj

* Výsledky zápasov 

Kategória:La Liga
Kategória:Futbal v 2020
Kategória:Futbal v 2021
Kategória:2020 v Španielsku
Kategória:2021 v Španielsku
La Liga 2016/2017

**La Liga 2016/2017** bol 86. ročník najvyššej španielskej futbalovej súťaže. Titul obhajovala Barcelona, nováčikmi súťaže boli Alavés, Leganés a Osasuna. Sezóna začala 20. augusta 2016 a skončila 21. mája 2017.

Real Madrid získal 33. titul v klubovej histórii. Do Ligy majstrov UEFA 2017/2018 sa spolu s ním kvalifikovali aj Barcelona, Atlético Madrid a Sevilla. Do Európskej ligy UEFA 2017/2018 sa kvalifikovali Villarreal, Real Sociedad a Athletic Bilbao. Do 2. ligy zostúpili Sporting Gijón, Osasuna a Granada.

## Tímy v sezóne 2016/2017

## Tabuľka

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body

## Štatistiky

### Najlepší strelci

## Poznámky

## Referencie

## Zdroj

* Výsledky zápasov 

Kategória:La Liga
Kategória:Futbal v 2016
Kategória:Futbal v 2017
Kategória:2016 v Španielsku
Kategória:2017 v Španielsku
Slavoj Žižek

**Slavoj Žižek** (* 21. marec 1949) je slovinský filozof, kultúrny teoretik a intelektuál. Primárne sa venuje kontinentálnej filozofii (obzvlášť Hegelianizmu, psychoanalýze a marxizmu) a politickej teórii, ako aj filmovej kritike a teológii.

## Referencie


## Iné projekty

Kategória:Slovinskí filozofi
Kategória:Absolventi Ľubľanskej univerzity
Kategória:Členovia Slovinskej akadémie vied a umení
La Liga 2021/2022

**La Liga 2021/2022** bol 91. ročník najvyššej španielskej futbalovej súťaže. Titul obhajoval Atlético Madrid, nováčikmi súťaže boli Espanyol, Mallorca a Rayo Vallecano. Sezóna začala 13. augusta 2021 a skončila 22. mája 2022.

Real Madrid získal 35. titul v klubovej histórii. Do skupinovej fázy Ligy majstrov UEFA 2022/2023 sa spolu s ním kvalifikovali aj Barcelona, Atlético Madrid a Sevilla. Do Európskej ligy UEFA 2022/2023 sa kvalifikovali Real Betis a Real Sociedad. Do 4. predkola Európskej konferenčnej ligy UEFA 2022/2023 zamieril Villarreal zo 7. miesta tabuľky. Do 2. ligy zostúpili Granada, Levante a Alavés.

## Tímy v sezóne 2021/2022

## Tabuľka

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body

## Štatistiky

### Najlepší strelci

## Poznámky

## Referencie

## Zdroj

* Výsledky zápasov 

Kategória:La Liga
Kategória:Futbal v 2021
Kategória:Futbal v 2022
Kategória:2021 v Španielsku
Kategória:2022 v Španielsku
Humenec

**Humenec** môže byť:

* chránené územie v pohorí Čierna hora, pozri Humenec (chránené územie)
* vrch v pohorí Čierna hora (), pozri Humenec (vrch v pohorí Čierna hora)
* vrch v Považskom Inovci (), pozri Humenec (vrch v Považskom Inovci)
Humenec (vrch v pohorí Čierna hora)

**Humenec** () je vrch v pohorí Čierna hora, krajinnom celku Slovenského rudohoria. Leží nad obcou Veľká Lodina, približne  severne od Košíc. 

## Poloha
Nachádza sa v strednej časti pohoria, v geomorfologickom podcelku Sopotnické vrchy. Leží v Košickom kraji, v okrese Košice-okolie a na katastrálnom území obce Veľká Lodina. Najbližším sídlom je na západnom úpätí situovaná Veľká Lodina, severozápadne leží Malá Lodina, severne Ruské Pekľany a východným smerom obec Kysak.

## Opis
Humenec leží nad údolím Hornádu, v hrebeni, vedúcom juhovýchodným smerom z vrchu Somár (). Východne sa nachádza Stráž () a Hrad (), južne Jánošíkova bašta (), Vysoký vrch (), Pokryvy () a Prielohy (), západne Holica () a Suchý vrch () a severne Somár (), Prieložok () a Tlstá (). Masív je súčasťou povodia Hornádu, kde vodu odvádzajú len krátke vodné toky. Na vrchol nevedie značený turistický chodník a južná časť masívu patrí do národnej prírodnej rezervácie Humenec.
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné pozorovať okolité vrcholy pohoria, no tiež Branisko, Čergov a Slanské vrchy.

## Prístup
Na vrchol nevedú značené turistické trasy, preto prístup je možný len lesnými chodníkmi z okolia.

## Referencie

## Pozri aj
* Čierna hora
* Sopotnické vrchy
* Humenec (národná prírodná rezervácia)
* Zoznam vrcholov v Čiernej hore

## Iné projekty

## Externé odkazy
* Poloha na turistickej mape

Kategória:Vrchy v Čiernej hore (pohorí na Slovensku)
Kategória:Vrchy pod 1000 metrov na Slovensku
Kategória:Vrchy v okrese Košice-okolie
Kategória:Veľká Lodina
Tlstá (vrch v pohorí Čierna hora)

**Tlstá** () je vrch v pohorí Čierna hora, krajinnom celku Slovenského rudohoria. Leží nad obcou Ruské Pekľany, približne  južne od Prešova. 

## Poloha
Nachádza sa vo východnej časti pohoria, v geomorfologickom podcelku Sopotnické vrchy. Leží v Prešovskom kraji, v okrese Prešov a na katastrálnom území obce Ľubovec. Najbližším sídlom sú severne situované Ruské Pekľany, západne leží Malá Lodina, juhozápadne Veľká Lodina, juhovýchodne obec Kysak a východne Ličartovce a Drienovská Nová Ves.

## Opis
Tlstá leží severne od údolia Hornádu, v masíve, na západe vymedzenom hlbokým údolím Sopotnice. Severne sa nachádza Prieložok (), východne Ostrá () a Stráž (), južne Hrad (), Jánošíkova bašta (), Vysoký vrch () a Humenec () a západne Holica (), Bokšov () a Somár (). Západnú a južnú časť masívu odvodňuje potok Sopotnica do Hornádu, severné svahy odvodňuje Peklianka do Svinky. Na vrchol nevedie značený turistický chodník.
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné pozorovať okolité vrcholy pohoria, no tiež Branisko, Bachureň, Čergov a Slanské vrchy.

## Prístup
Na vrchol nevedú značené turistické trasy, preto prístup je možný len lesnými chodníkmi z okolia. Západne vedie údolím Sopotnice  červeno značený chodník z Ľubovca do údolia Hornádu, východným úbočím vedie  modrá trasa, na ktorú sa na rázcestí Pod Tlstou pripája  zelený chodník z Ruských Peklian.

## Referencie

## Pozri aj
* Čierna hora
* Sopotnické vrchy
* Zoznam vrcholov v Čiernej hore

## Externé odkazy
* Poloha na turistickej mape

Kategória:Vrchy v Čiernej hore (pohorí na Slovensku)
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Ľubovec
Mestické

**Mestické** (alebo aj **Hradisko**; ) je vrch v pohorí Čierna hora, krajinnom celku Slovenského rudohoria. Leží nad obcou Klenov, približne  severovýchodne od Gelnice. 

## Poloha
Nachádza sa v severnej časti pohoria, v geomorfologickom podcelku Roháčka. Leží v Prešovskom kraji, v okrese Prešov a na katastrálnom území obce Klenov. Najbližšími sídlami sú severne situovaný Hrabkov, východne leží Klenov, Kvačany a Miklušovce, južne Margecany a západne Kluknava.

## Opis
Mestické leží v hrebeni, vedúcom severovýchodným smerom z masívu Roháčky (). Severne sa nachádza Vtáčia hora (), Zimná hora () a Ostrý vrch (), východne Grejnár (), Úboč () a Zajačia hora (), južne Bystrá (), Kozinec (), Bujanov (), Šľuchta (), Grúň () a Roháčka () a západne Čierna hora ( a Koľvek (). Voda zo severných svahov odteká Banským potokom do Svinky, južné odvodňuje potok Bystrá do Hornádu. Na vrchol nevedie značený turistický chodník.
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné pozorovať okolité vrcholy pohoria, no tiež Branisko, Bachureň, Čergov, Slanské a Volovské vrchy.

## Prístup
Na vrchol nevedie značená turistická trasa, preto prístup vedie neznačenými chodníkmi, príp. odbočením z  modrej turistickej značky, vedúcej hrebeňom.

## Referencie

## Pozri aj
* Čierna hora
* Roháčka (geomorfologický podcelok)
* Zoznam vrcholov v Čiernej hore

## Externé odkazy
* Poloha na turistickej mape

Kategória:Vrchy v Čiernej hore (pohorí na Slovensku)
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Klenov
Gorgias (sochár v 2. storočí pred Kr.)

**Gorgias** () bol grécky sochár v 2. stor. pred Kr.

Gorgias bol aténsky sochár, ktorý bol činný pravdepodobne v 2. stor. pred Kr. Známy je len vďaka nápisu na fragmente sochy muža, ktorý sa našiel počas vykopávok v Minturne v roku 1931.

Socha kedysi predstavovala nahú mužskú postavu v pohybe, ako je to možné vyvodiť z troch nájdených fragmentov. Prvý predstavuje ľavú nohu postavy a hrubý kmeň stromu (na kmeni je nápis), o ktorý sa postava opierala, noha je skrčená a nesie stopy remienka topánky (zo sandálu) a predmetu, možno ruky, ktorá spočívala na hornej časti stehna. Ďalšie dva fragmenty sú úlomky pravej nohy, tiež mierne skrčenej. Z toho, čo zo sochy zostalo, je vidieť, že socha štylisticky patrila k dielam neskorého helenizmu.

Nápis (miestami značne poškodený), ktorý datujú približne do druhého stor. pred Kr., hlása, že autormi diela boli Kallimachos a Gorgias:
* 

Interpretácia záznamu patronymu (mena jeho otca) sa kvôli nečitateľnému začiatočnému písmenu líši. Väčšina znalcov sa prikláňa k tomu, že jeho otcom bol Mallias, a že Kallimachos bol jeho brat. Americký archeológ Andrew Stewart ale činnosť oboch sochárov datuje približne do rokov 86 pred Kr. až 14 po Kr. a uvádza ich ako synov Kallia.

## Referencie a bibliografia

 
Kategória:Sochári starovekého Grécka
Nemecká futbalová Bundesliga 2010/2011

**Nemecká futbalová Bundesliga 2010/2011** bola 48. ročníkom najvyššej nemeckej futbalovej súťaže.  Titul obhajoval Bayern Mníchov, nováčikmi súťaže boli 1. FC Kaiserslautern a St. Pauli. Sezóna začala 20. augusta 2010 a skončila 14. mája 2011.

Borussia Dortmund získala 7. titul v klubovej histórii, prvý od roku 2002. Do Ligy majstrov UEFA 2011/2012 sa spolu s ňou kvalifikovali aj Bayer Leverkusen a Bayern Mníchov. Do Európskej ligy UEFA 2011/2012 sa kvalifikovali Hannover 96, Mainz a Schalke 04. Do 2. ligy zostúpili Eintracht Frankfurt a St. Pauli.

## Tímy v sezóne 2010/2011

## Tabuľka

zdroj: Bundesliga
Pravidlá pre určenie poradia v tabuľke: 1) počet bodov; 2) rozdiel gólov vo všetkých zápasoch; 3) vyšší počet strelených gólov vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup
## Štatistiky

### Najlepší strelci

## Poznámky

## Referencie

## Externé odkazy

* Oficiálna stránka
## Zdroj

Kategória:Fußball-Bundesliga
Kategória:Futbal v 2010
Kategória:Futbal v 2011
Kategória:Futbal v Nemecku
Kategória:2010 v Nemecku
Kategória:2011 v Nemecku
Jozef Hvišč (1966)

**Jozef Hvišč** (* 7. november 1966, Bratislava) je slovenský spisovateľ vedecko-fantastickej literatúry, syn slovenského literárneho vedca a spisovateľa Jozefa Hvišča.

Knižne debutoval psychologickým sci-fi románom *Malinche*, v ktorom analyzuje vzťah muža a ženy v ďalekej budúcnosti, kedy do popredia vystupuje odcudzenosť a strach z osobného kontaktu. V ďalšom románe *Achátové more*, autor vytvára žánrový model spojením detektívky a vedeckej fantastiky, čo charakterizuje celú jeho nasledujúcu tvorbu.

## Bibliografia
### Romány
* (2010) *Malinche*
* (2016) *Achátové more*
* (2017) *Lovec spomienok*
* (2023) *Stretnutie v budúcnosti*

## Externé odkazy
* Stránka autora
* Recenzia knihy Malinche
* Rozhovor s autorom o jeho tvorbe (2010)

Kategória:Slovenskí spisovatelia
Kategória:Slovenskí spisovatelia science-fiction
Kategória:Osobnosti z Bratislavy
Princezná na hrášku

náhľad|Edmund Dulac - Princezná na hrášku, 1911, Londýn
**Princezná na hrášku** (dánsky: *Prinsessen paa Ærten*) je literárna rozprávka Hansa Christiana Andersena o mladej dáme, ktorej kráľovský pôvod sa zistí na základe skúšky jej citlivosti. Rozprávka bola prvýkrát publikovaná spolu s ďalšími tromi Andersenovými rozprávkami v malej knižke 8. mája 1835 v Kodani u vydavateľa C. A. Reitzela.

"Princezná na hrášku" ani ostatné Andersenove rozprávky z roku 1835 neboli dobre prijaté dánskou kritikou, ktorej sa nepáčil ich ležérny, urozprávaný štýl a nedostatok morálky.

## Príbeh
Príbeh rozpráva o princovi, ktorý sa chce oženiť s princeznou, ale má problém nájsť vhodnú manželku. S tými, ktoré stretáva, je vždy niečo v neporiadku a nemôže si byť istý, či sú to skutočné princezné, pretože majú zlé spôsoby stolovania alebo nie sú jeho typ. Jednej búrlivej noci hľadá mladá žena zmáčaná dažďom útočisko v princovom zámku. Tvrdí, že je princezná, ale nikto jej neverí, pretože vyzerá tak, ako vyzerá. Princova matka sa rozhodne otestovať ich nečakaného hosťa. Do postele, ktorú jej ponúkne na noc, položí hrach, ktorý je prikrytý dvadsiatimi matracmi a dvadsiatimi perinami.

Ráno princezná povie svojim hostiteľom, že pretrpela bezsennú noc, pretože jej nedalo spať niečo tvrdé v posteli, o čom je presvedčená, že ju pomliaždilo. Vďaka dôkazu v podobe pomliaždeného chrbta princezná v skúške obstojí a princ sa teší, pretože len skutočná princezná by mala taký cit, aby cez také množstvo posteľnej bielizne cítila hrášok. Tí dvaja sa šťastne vezmú a príbeh sa končí tým, že hrášok umiestnia do múzea, kde ho podľa príbehu možno vidieť aj dnes, pokiaľ ho niekto neukradol.

## Zdroj rozprávky
V predslove k druhému zväzku Rozprávok a povestí (1863) Andersen tvrdí, že príbeh počul v detstve, ale v Dánsku sa nikdy nestal tradičným. Je možné, že ako dieťa počul švédsku verziu "*Princezná, ktorá ležala na siedmich hráškoch*" (švédsky "*Princessa' som lå' på sju ärter*"), ktorá rozpráva o osirelom dievčatku, ktoré zistí svoju totožnosť po tom, ako jej sympatický pomocník (mačka alebo pes) oznámi, že pod jej matracom bol uložený predmet (fazuľa, hrášok alebo slama).

## Zdroj

Kategória:Fiktívne princezné
Kategória:Rozprávky
Kategória:Diela Hansa Christiana Andersena
8-oxoguanín

**8-oxoguanín** (**8-hydroxyguanín**, **8-oxo-Gua**, **OH<sup>8</sup>Gua**) je jedna z najbežnejších lézií DNA vznikajúcich pôsobením reaktívnych foriem kyslíka. V tomto procese dochádza k modifikácii bázy guanínu, čo môže viesť k nesprávnemu párovaniu báz s adenínom (A), ktoré potom vedie k náhrade guanínu (G) za tymín (T) a adenínu za cytozín (C) v rámci genómu. U ľudí je toto poškodenie opravované hlavne DNA glykozylázou OGG1. 8-oxoguanín môže vznikať pôsobením ionizujúceho žiarenia v spojení s oxidačným metabolizmom.


8-oxoG_forming_Hoogsten_base_pair_with_dA.svg|8-oxoguanín (v konfigurácii *syn*) v Hogsteenovom páre s adenínom (v konfigurácii *anti*)
GC_base_pair_jypx3.png|Pre porovnanie, štandardné párovanie G≡C (nemutagénne), kde obe bázy zaujímajú konfiguráciu *anti* medzi bázou a cukrom.


## V telesných tekutinách
Zvýšená koncentrácia 8-oxoguanínu v telesných tekutinách je spájaná so zvýšeným rizikom mutagenézy a karcinogenézy.

Počas stanovovania 8-oxoguanínu je nutné dbať na správny postup, pretože 8-oxoguanín sa počas extrakcie a stanovenia môže ľahko oxidovať.

## Rakovina, starnutie, neplodnosť
Úloha deoxyribozidu 8-oxoguanínu, 8-oxodeoxyguanozínu (8-oxo-dG alebo 8-OHdG), u rakoviny a starnutia je rovnaká, ako úloha 8-oxoguanínu. Oxoguanínglykozyláza je zodpovedná za odstránenie 8-oxoguanínu z DNA pomocou excíznych opráv (odstránenia chybnej báze). Nedostatočná tvorba oxoguanínglykozylázy teda vedie k hromadeniu 8-oxoguanínu v DNA. Počas replikácie DNA môžu vznikať mutácie, pričom niektoré z nich môžu viesť ku karcinogenéze. 8-oxoguanín zvyčajne vzniká interakciou reaktívnych foriem kyslíka (ROS) s guanínom v DNA počas oxidačného stresu. ROS môžu hrať úlohu v starnutí a mužskej neplodnosti a 8-oxoguanín možno použiť ako mieru oxidačného stresu.

## Referencie


## Zdroj

Kategória:Oprava DNA
Kategória:Puríny
Nemecká futbalová Bundesliga 2011/2012

**Nemecká futbalová Bundesliga 2011/2012** bol 49. ročník najvyššej nemeckej futbalovej súťaže.  Titul obhajovala Borussia Dortmund, nováčikmi súťaže boli Hertha a Augsburg. Sezóna začala 5. augusta 2011 a skončila 5. mája 2012.

Borussia Dortmund obhájila trofej a získala 8. titul v klubovej histórii. Do Ligy majstrov UEFA 2012/2013 sa spolu s ňou kvalifikovali aj Bayern Mníchov, Schalke 04 a Borussia Mönchengladbach. Do Európskej ligy UEFA 2012/2013 sa kvalifikovali Bayer Leverkusen, Stuttgart a Hannover 96. Do 2. ligy zostúpili Hertha, 1. FC Köln a 1. FC Kaiserslautern.

## Tímy v sezóne 2011/2012

## Tabuľka

zdroj: Bundesliga
Pravidlá pre určenie poradia v tabuľke: 1) počet bodov; 2) rozdiel gólov vo všetkých zápasoch; 3) vyšší počet strelených gólov vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup
## Štatistiky

### Najlepší strelci

## Referencie

## Externé odkazy

* Oficiálna stránka

## Zdroj

Kategória:Futbal v 2011
Kategória:Futbal v 2012
Kategória:Futbal v Nemecku
Kategória:2011 v Nemecku
Kategória:2012 v Nemecku
Kategória:Fußball-Bundesliga
Iveco Urbanway 18M

Iveco Urbanway 18M je mestský kĺbový nízkopodlažný autobus vyrábaný od roku 2013 spoločnosťou Iveco Bus. Je odvodený zo štandardného vozidla Iveco Urbanway 12M a je nástupcom modelu Irisbus Citelis 18M. Z typu Urbanway 18M bol odvodený trolejbus Škoda 35Tr.

## Konštrukcia
Konštrukcia autobusu Urbanway 18M je veľmi podobná modelu Citelis 18M. Ide o trojnápravový dvojčlánkový nízkopodlažný autobus s polonosnou karosériou. V pravej bočnici sú štyri (prípadne troje) dvojkrídlové dvere, ktoré sa otvárajú smerom dovnútra. V priestore pri stredných dverách sa nachádza výklopná plošina pre kočíky a invalidné vozíky. Nástupná výška pri predných dverách je 320 mm, 330 mm pri stredných a 340 mm pri zadných. Túto výšku je možné znížiť pomocou kneelingu.

## Výroba a prevádzka
náhľad
Urbanway 18M bol predstavený v máji 2013 na veľtrhu UITP v Ženeve spoločne s celým novým produktovým radom značky Iveco Bus. V predaji je od začiatku roka 2014. Je vyrábaný v závode vo francúzskom Annonay. V závode Iveco Czech Republic vo Vysokom Mýte bola výroba tohto typu ukončená. V Česku je prevádzkovaný napríklad v Brne (verzia CNG), Karlových Varoch, Liberci, Ústí nad Labem, Tábore a v Zlíne. V Slovensku je prevádzkovaný len v Banskej Bystrici.
## Externé odkazy

* Informácie na stránkach výrobcu
* Článok o autobusoch Iveco Urbanway 18M v Banskej Bystrici

## Zdroj

* *Tento článok je čiastočný alebo úplný preklad článku [[:cs:Iveco_Urbanway_18M|Iveco Urbanway 18M]] na českej Wikipédii (číslo revízie nebolo určené).*

Kategória:Autobusy Iveco
Kategória:Kĺbové autobusy
Nemecká futbalová Bundesliga 2013/2014

**Nemecká futbalová Bundesliga 2013/2014** bol 51. ročník najvyššej nemeckej futbalovej súťaže.  Titul obhajoval Bayern Mníchov, nováčikmi súťaže boli Hertha a Braunschweig. Sezóna začala 9. augusta 2013 a skončila 10. mája 2014.

Bayern Mníchov získal 24. titul v klubovej histórii a prekonal rekord minulej sezóny, keď o triumfe rozhodol už 25. marca 2014, sedem kôl pred koncom súťaže. Do Ligy majstrov UEFA 2014/2015 sa spolu s ním kvalifikovali aj Borussia Dortmund, Schalke 04 a Bayer Leverkusen. Do Európskej ligy UEFA 2014/2015 sa kvalifikovali Wolfsburg, Borussia Mönchengladbach a Mainz. Do 2. ligy zostúpili 1. FC Nürnberg a Eintracht Braunschweig.

## Tímy v sezóne 2013/2014

## Tabuľka

zdroj: Bundesliga
Pravidlá pre určenie poradia v tabuľke: 1) počet bodov; 2) rozdiel gólov vo všetkých zápasoch; 3) vyšší počet strelených gólov vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup

## Štatistiky

### Najlepší strelci

## Referencie

## Externé odkazy

* Oficiálna stránka

## Zdroj

Kategória:Futbal v 2013
Kategória:Futbal v 2014
Kategória:Futbal v Nemecku
Kategória:2013 v Nemecku
Kategória:2014 v Nemecku
Kategória:Fußball-Bundesliga
Nemecká futbalová Bundesliga 2016/2017

**Nemecká futbalová Bundesliga 2016/2017** bol 54. ročník najvyššej nemeckej futbalovej súťaže.  Titul obhajoval Bayern Mníchov, nováčikmi súťaže boli Freiburg a RB Leipzig. Sezóna začala 26. augusta 2016 a skončila 20. mája 2017.

Bayern Mníchov vyhral piatu sezónu v rade a celkovo získal 27. titul v klubovej histórii. Do Ligy majstrov UEFA 2017/2018 sa spolu s ním kvalifikovali aj RB Leipzig, Borussia Dortmund a Hoffenheim. Do Európskej ligy UEFA 2017/2018 sa kvalifikovali 1. FC Köln, Hertha a Freiburg. Do 2. ligy zostúpili Ingolstadt a Darmstadt.

## Tímy v sezóne 2016/2017

## Tabuľka

zdroj: Bundesliga
Pravidlá pre určenie poradia v tabuľke: 1) počet bodov; 2) rozdiel gólov vo všetkých zápasoch; 3) vyšší počet strelených gólov vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup

## Štatistiky

### Najlepší strelci

## Referencie

## Externé odkazy

* Oficiálna stránka

## Zdroj

Kategória:Futbal v 2016
Kategória:Futbal v 2017
Kategória:Futbal v Nemecku
Kategória:2016 v Nemecku
Kategória:2017 v Nemecku
Kategória:Fußball-Bundesliga
Iveco Urbanway 12M

náhľad|Iveco Urbanway 12M pri zastávke Námestie slobody na linke 36.
**Iveco Urbanway 12M** je mestský nízkopodlažný autobus vyrábaný od roku 2013 spoločnosťou Iveco Bus. Je nástupcom autobusu Citelis 12M.

## Konštrukcia
Konštrukcia autobusu Urbanway 12M je veľmi podobná modelu Citelis 12M. Ide o dvojnápravový nízkopodlažný autobus s polonosnou karosériou. V pravej bočnici sú troje (prípadne dvoje vo verzii Line) dvojkrídlové dvere, ktoré sa otvárajú smerom dovnútra. V priestore pri stredných dverách sa nachádza výklopná plošina pre kočíky a invalidné vozíky. Nástupná výška pri predných dverách je 320 mm, 330 mm pri stredných a 340 mm pri zadných. Túto výšku je možné znížiť pomocou kneelingu.

Urbanway 12M je vyrábaný v niekoľkých variantoch. Líšia sa počtom dverí (2-dverový alebo 3-dverový), typom motora (Iveco Cursor 9, Iveco Tector 7 a Iveco Cursor 8 CNG), na prianie je možné tiež osadiť iný typ prevodovky a ďalšie detaily.

****Varianty autobusov:***

*IVECO Urbanway 12M Cursor 9
*IVECO Urbanway 12M Cursor 8 CNG
*IVECO Urbanway 12M Tector 7
*IVECO Urbanway 12M Hybrid
*IVECO Urbanway 12M Hybrid High Value

## Výroba a prevádzka
Urbanway 12M bol predstavený v máji 2013 na veľtrhu UITP v Ženeve spoločne s celým novým produktovým radom Iveco Bus. V predaji je od začiatku roka 2014. Je vyrábaný vo francúzskom závode v Annonay. V Česku je prevádzkovaný napríklad v Brne, Prahe, Liberci, Ústí nad Labem, Chomutove, Opave, Havířove, Jihlave, Pardubiciach, Karlových Varoch, Ostrove, Kroměříži alebo v Zlíne. Na Slovensku je prevádzkovaný napríklad v Bratislave, Banskej Bystrici, Martine, Žiline, Nitre, Prievidzi, Považskej Bystrici a Spišskej Novej Vsi.

V Bratislave premávajú na linkách:                         ***'      ***'
## Externé odkazy

* Informácie o stránkach výrobcu
* Članok o autobusoch Iveco Urbanway 12M v Považskej Bystrici

## Zdroj

Kategória:Autobusy Iveco
Nemecká futbalová Bundesliga 2012/2013

**Nemecká futbalová Bundesliga 2012/2013** bol 50. ročník najvyššej nemeckej futbalovej súťaže.  Titul obhajovala Borussia Dortmund, nováčikmi súťaže boli Fürth, Eintracht Frankfurt a Fortuna Düsseldorf. Sezóna začala 24. augusta 2012 a skončila 18. mája 2013.

Bayern Mníchov získal 23. titul v klubovej histórii, keď o triumfe rozhodol v rekordne krátkom čase, šesť kôl pred koncom súťaže.  Do Ligy majstrov UEFA 2013/2014 sa spolu s ním kvalifikovali aj Borussia Dortmund, Bayer Leverkusen a Schalke 04. Do Európskej ligy UEFA 2013/2014 sa kvalifikovali Freiburg, Eintracht Frankfurt a Stuttgart. Do 2. ligy zostúpili Fortuna Düsseldorf a Fürth.

## Tímy v sezóne 2012/2013

## Tabuľka

zdroj: Bundesliga
Pravidlá pre určenie poradia v tabuľke: 1) počet bodov; 2) rozdiel gólov vo všetkých zápasoch; 3) vyšší počet strelených gólov vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup

## Štatistiky

### Najlepší strelci

## Poznámky

## Referencie

## Externé odkazy

* Oficiálna stránka

## Zdroj

Kategória:Futbal v 2012
Kategória:Futbal v 2013
Kategória:Futbal v Nemecku
Kategória:2012 v Nemecku
Kategória:2013 v Nemecku
Kategória:Fußball-Bundesliga
Čierna hora (vrch v rovnomennom pohorí)

**Čierna hora** () je vrch v rovnomennom pohorí, krajinnom celku Slovenského rudohoria. Leží nad obcou Hrabkov, približne  severovýchodne od Gelnice. 

## Poloha
Nachádza sa v severnej, najvyššej časti pohoria, v geomorfologickom podcelku Roháčka. Leží na hranici Prešovského a Košického kraja, na rozhraní okresov Prešov a Gelnica a zasahuje na katastrálne územie obce Hrabkov a Margecany. Najbližšími sídlami sú severne situovaný Hrabkov a Ovčie, západne leží Kluknava, južne Margecany a východne Miklušovce a Klenov.

## Opis
Čierna hora leží v širšom masíve Roháčky (), v hrebeni, vedúcom severozápadným smerom na vrch Koľvek (). Severne sa nachádza Vtáčia hora (), Zimná hora (), Široká hora () a Ostrý vrch (), východne je Mestické () a Roháčka (), južne Grúň (), Šľuchta () a Kurtavá skala ( a západne Krompašský vrch (), Biela skala () a Koľvek (). Voda zo severných svahov odteká Krížoviankou do Svinky, južné odvodňuje bezmenný prítok Hornádu. Na vrchol vedie značený turistický chodník.
 
### Výhľady
Vrchol pokrýva súvislý lesný porast, ktorý neumožňuje rozhľad. Z blízkeho brala je však kruhový výhľad na okolité vrcholy pohoria, no tiež Vysoké a východnú časť Nízkych Tatier, Volovské a Slanské vrchy, Čergov, Bachureň a Branisko.

## Prístup
* po  modrej turistickej trase:
** od západu z Kluknavy cez vrch Koľvek
** od východu z Klenova cez Roháčku
* po  žltej turistickej značke z Margecian cez Sedlo pod Roháčkou

## Referencie

## Pozri aj
* Čierna hora
* Roháčka (geomorfologický podcelok)
* Zoznam vrcholov v Čiernej hore

## Externé odkazy
* Poloha na turistickej mape

Kategória:Vrchy v Čiernej hore (pohorí na Slovensku)
Kategória:Tisícovky na Slovensku
Kategória:Vrchy v okrese Prešov
Kategória:Vrchy v okrese Gelnica
Kategória:Hrabkov
Kategória:Margecany
Nemecká futbalová Bundesliga 2017/2018

**Nemecká futbalová Bundesliga 2017/2018** bol 55. ročník najvyššej nemeckej futbalovej súťaže.  Titul obhajoval Bayern Mníchov, nováčikmi súťaže boli Stuttgart a Hannover 96. Sezóna začala 18. augusta 2017 a skončila 12. mája 2018.

Bayern Mníchov získal 28. titul v klubovej histórii. O majstrovi bolo rozhodnuté 7. apríla 2018, päť kôl pred koncom súťaže. Do Ligy majstrov UEFA 2018/2019 sa spolu s ním kvalifikovali aj Schalke 04, Hoffenheim a Borussia Dortmund. Do Európskej ligy UEFA 2018/2019 sa kvalifikovali Bayer Leverkusen, RB Leipzig a Eintracht Frankfurt. Do 2. ligy zostúpili Hamburger SV a 1. FC Köln.

## Tímy v sezóne 2017/2018

## Tabuľka

zdroj: Bundesliga
Pravidlá pre určenie poradia v tabuľke: 1) počet bodov; 2) rozdiel gólov vo všetkých zápasoch; 3) vyšší počet strelených gólov vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup

## Štatistiky

### Najlepší strelci

## Poznámky

## Referencie

## Externé odkazy

* Oficiálna stránka

## Zdroj

Kategória:Futbal v 2017
Kategória:Futbal v 2018
Kategória:Futbal v Nemecku
Kategória:2017 v Nemecku
Kategória:2018 v Nemecku
Kategória:Fußball-Bundesliga
Lisa McCune

**Lisa McCune** (* 19. február 1971, Sydney, Austrália) je austrálska herečka, známa z austrálskeho televízneho seriálu *Blue Heelers* (1994 -2006).

## Detstvo a mladosť
McCuneová sa narodila v Sydney a vyrastala v Perthe. Prvýkrát vystúpila na javisku ako pätnásťročná ako Dorothy v divadelnej inscenácii *Čarodejník z krajiny Oz*, v divadle Limelight vo Wanneroo v západnej Austrálii.

Po absolvovaní strednej školy Carine Senior High School a absolvovaní Greenwood Senior High School, bola prijatá na kurzy klasického spevu a hudobného divadla na Western Australian Academy of Performing Arts (WAAPA). V roku 1990 ukončila bakalársky titul v hudobnom divadle. 

## Kariéra
McCuneová vystupovala na celoštátnom turné po viktoriánskych stredných školách vo vzdelávacej hre Johna Romerila o pracovných skúsenostiach s názvom *Working Out*. 

V roku 1993 prijala rolu v satirickom horore *Body Melt* a v rovnakom roku, získala hlavnú rolu v pilotnom diele televízneho seriálu *Newlyweds* ale neskôr bola nahradená herečkou Annie Jones. V septembri toho istého roku stvárnila Constable Maggie Doyle v televízno seriály *Blue Heelers*, kde túto rolu hrala až do siedmej sezóny (2004). Počas tejto doby štyrikrát vyhrala austrálske ocenenie Gold Logie za najobľúbenejšiu televíznu osobnosť.

Začiatkom roku 1997 hrala v Melbournskej divadelnej spoločnosti (MTC) v divadelnej inscenácii *A Little Night Music* a o rok neskôr, stvárnila Popolušku v ďalšom muzikáli *Into the Woods*.

V roku 2005 hrala v austrálskom filme *Malá ryba*, po boku Cate Blanchett a Sama Neilla. Objavila sa aj v mnohých muzikáloch a iných javiskových produkciách po celej Austrálii, najmä ako Sally Bowles v *Cabarete*, ďalej ako Hope Cladwell v *Urinetown* a ďalej ako Olive Ostrovsky v *The 25th Annual Putnam County Spelling Bee*.

Od roku 2007 do roku 2011 McCuneová hrala v televíznom seriály *Sea Patrol*, kde stvárnila hlavnú rolu. Po piatej sérii bol televízny seriál zrušený. 

V roku 2019 sa McCuneová objavila v 33 variáciách v *Comedy Theatre*, v Melbourne, po boku Ellen Burstyn. McCuneová stvárnila Gertrude v inscenácii Hamleta Bell Shakespeare v roku 2020 v Sydney Opera House, Canberra Theatre Center a Arts Center Melbourne. V roku 2022 sa objavila ako Elizabeth Laine vo filme *Girl from the North Country*.

## Súkromný život
McCuneová sa vo februári 2000 vydala za Tima Disneya, s ktorým má tri deti, narodené v rokoch 2001, 2003 a 2005. V roku 2021 priznala, že je slobodná, pričom nie je známe, kedy sa s Disneym rozviedli. 

## Iné projekty

## Externé odkazy
* 
* 

## Zdroj

Kategória:Austrálske divadelné herečky
Kategória:Austrálske filmové herečky
Kategória:Austrálske televízne herečky
Kategória:Osobnosti zo Sydney
Terrible 2s

**Terrible 2s** je slovenská hudobná skupina. Vznikla v roku 2020 zo štyroch pôvodných členov bratislavských Živých kvetov. Založili ju speváčka a textárka Lucia Piussi spolu s Agnes Loveckou a vytvorili nové autorské duo.

V roku 2021 vydali svoj debutový album *Na vrchole síl*, ktorý produkovali Terrible 2s a Tomáš Sloboda. Ďalej v decembri 2021 nasledovalo vydanie dvojsingla *Vianoce* (produkcia Tomáš Sloboda) a v novembri 2022 vydanie EP Slovenskoo/Šťastie (produkcia Robert Pospiš a Martina Sillay). V januári 2023 zostavu Terrible 2s doplnila Eva Turnová (The Plastic People Of the Universe, Eturnity) a spolu nahrali v bratislavskom štúdiu Real Music House svoj druhý album *Dotýkať sa oblakov*, ktorý vyšiel v septembri 2023 vo vydavateľstve Slnko records. V lete 2023 skupinu rozšíril Jakub Kratochvíl (ex Živé kvety).

## Zostava
* 2020január 2023: Lucia Piussi (spev, gitara), Agnes Lovecká (moog, husle, spev), Belinda Rašnerová (basgitara, spev), Juraj Mironov (gitara), Michal Lašán (bicie)
* január 2023júl 2023: Lucia Piussi (spev, gitara), Agnes Lovecká (moog, husle, spev), Eva Turnová (basgitara, spev), Juraj Mironov (gitara), Michal Lašán (bicie)
* júl 2023súčasnosť: Lucia Piussi (spev, gitara), Agnes Lovecká (moog, husle, spev), Eva Turnová (basgitara, spev), Juraj Mironov (gitara), Michal Lašán (bicie), Jakub Kratochvíl (klávesové nástroje)

## Diskografia
* 2021: *Na vrchole síl*, 43:04 min, Slnko records
* 2021: *Vianoce*, EP, 24:00 min, Slnko records
* 2022: *Slovenskooo/Šťastie*, EP, 13:43 min, Slnko records
* 2023: *Dotýkať sa oblakov*, LP, 41:00 min, Slnko records

## Ocenenia
* Album *Na vrchole síl* (2021)
** 6. miesto v ankete Album roku 2021 v českom Rádia Proglas
** zaradenie do rebríčka 30 slovenských albumov roka 2021 na portáli NEWMODELradio
*Album *Dotýkať sa oblakov* (2023)
**2. miesto - rebríček 30 slovenských albumov roka 2023 na portáli NEWMODELradio

## Referencie

## Externé odkazy
* Oficiálny web

Kategória:Slovenské rockové hudobné skupiny
Kategória:Slovenské folkrockové hudobné skupiny
Kategória:Hudobné skupiny z 2020
Kallimachos (sochár v 2. storočí pred Kr.)

**Kallimachos** () bol grécky sochár v 2. stor. pred Kr.

Kallimachos, sochár z Atén, pôsobil zrejme v 2. stor. pred Kr. Známy je len vďaka nápisu na fragmente sochy muža, ktorý sa našiel počas vykopávok v Minturne v roku 1931.

Socha kedysi predstavovala nahú mužskú postavu v pohybe, ako je to možné vyvodiť z troch nájdených fragmentov. Prvý predstavuje ľavú nohu postavy a hrubý kmeň stromu (na kmeni je nápis), o ktorý sa postava opierala, noha je skrčená a nesie stopy remienka sandálu a predmetu, možno ruky, ktorá spočívala na hornej časti stehna. Ďalšie dva fragmenty sú úlomky pravej nohy, tiež mierne skrčenej. Z toho, čo zo sochy zostalo, je vidieť, že socha štylisticky patrila k dielam neskorého helenizmu.

Nápis (miestami značne poškodený), datovaný približne do druhého stor. pred Kr., hlása, že autormi diela boli Kallimachos a Gorgias:
*

Interpretácia záznamu patronymu (mena jeho otca) sa kvôli nečitateľnému začiatočnému písmenu líši. Väčšina znalcov sa prikláňa k tomu, že jeho otcom bol Mallias, a že Gorgias bol jeho brat. Americký archeológ Andrew Stewart ale činnosť oboch sochárov datuje približne do rokov 86 pred Kr. až 14 po Kr. a uvádza ich ako synov Kallia.
 
Autorský podpis Kallimacha sa nachádza aj na reliéfe s vyobrazením Pana a troch Charitiek (charitky stoja na špičkách, akoby tancovali), ktorý sa nachádza v Kapitolskom múzeu v Ríme. Hypotézy, že reliéf zhotovil rovnomenný sochár z 5. stor. pred Kr., alebo že tu ide o kópiu jedného z jeho diel, sú nepravdepodobné (nápis sa totiž datuje do 1. stor. pred Kr.). Tretia hypotéza, že je to falzifikát, sa znalcami poväčšine zamietla vzhľadom na neskoršie objavenie nápisu v Minturne. Je tu však stále možnosť, že tu ide o iného rovnomenného umelca.

## Referencie a bibliografia

 
Kategória:Sochári starovekého Grécka
Tomáš Petřivý

**Tomáš Petřivý** (* 29. december 1955, Bratislava – † pravdepodobne 5. máj 1986, tamtiež) bol slovenský básnik, prozaik a disident.

## Životopis
Študoval scenáristku na pražskej Filmovej a televíznej fakulte Akadémie múzických umení (FAMU) a bol jedným z prvých slovenských signatárov Charty 77, ktorú podpísal už v roku 1977. Za podpis Charty 77 a pre styky s disidentským hnutím bol roku 1978 vylúčený zo štúdia na FAMU a začala sa o neho zaujímať komunistická tajná služba ŠtB. Skôr ako prišiel o pas, sa mu podarilo dostať do Varšavy, kde nadviazal kontakty s poľskými aktivistami demokratickej opozície. Prvé stretnutie poľských a československých opozičných aktivistov sa uskutočnilo v júli 1978 v Krkonošiach.

V apríli 1979 musel nastúpiť na vojenskú službu, kde bol šikanovaný. Krutý nátlak nevydržal a pokúsil sa o samovraždu. Namiesto psychiatrického vyšetrenia bol postavený pred vojenský súd, ktorý ho v Prešove odsúdil za úmyselné vyhýbanie sa vojenskej služby na desať mesiacov. Po prepustení bol znovu postavený pred civilný súd a za údajnú potýčku na stretnutí československých a poľských disidentov s československými pohraničníkmi a colníkmi ešte v roku 1978. Okresným súdom v Ústí nad Orlicí bol odsúdený v roku 1980 na dva roky nepodmienečne. Prepustili ho 4. mája 1981 po odpykaní polovice trestu podmienečne na dva roky.

Spolu s Jánom Budajom a Vladimírom Archlebom založil Dočasnú spoločnosť intenzívneho prežívania (DSIP). Pracoval ako nočný vrátnik a živil sa rôznymi príležitostnými prácami, pôsobil v bratislavskom undergrounde a udržiaval styky s disidentmi. Svoje básne, poviedky, úvahy o filme a recenzie publikoval v samizdatových časopisoch *Zebra*, *Kontakt*, *Fragment*, *Altamira*. 

Zomrel za záhadných okolností a možnej účasti ŠtB v máji 1986, presný dátum nie je známy. Nájdený bol vo svojom byte dva týždne po smrti, ktorej príčinou bola oficiálne otrava barbiturátmi v kombinácii s alkoholom.

Próza *Hra o Judáša* (F. R. & G., 1993) a zbierka *Hra o všetko* (F. R. & G., 2005) sú literárnymi fragmentami z jeho pozostalosti, ktoré zostavil a vydal jeho priateľ Oleg Pastier. 

## Ocenenia
* 2015: Cena Václava Bendu,
* 2017: Rad za zásluhy Poľskej republiky in memoriam.

## Referencie

## Ďalšia literatúra
* 

## Externé odkazy
* 
* Tomáš Petřivý v dokumentárnom cykle *ŠtB: Prísne tajné* RTVS (2022)
* Vzal lavór a mydlo a zaniesol ich pred súd. Mal len tridsať, keď ho našli mŕtveho – článok Petra Gettinga v denníku *SME* (2025)

Kategória:Osobnosti z Bratislavy
Kategória:Slovenskí básnici
Kategória:Slovenskí prozaici
Kategória:Signatári Charty 77
Kategória:Disidenti v komunistickom Česko-Slovensku
Kategória:Obete komunistického režimu v Česko-Slovensku
Kategória:Nositelia Radu za zásluhy Poľskej republiky
Nero Wolfe: 3. zväzok

**Nero Wolfe: III. zväzok**, je súbor troch samostatných detektívnych románov zo série Nero Wolfe od amerického spisovateľa Rexa Stouta.

## Romány

* Priveľa žien (preložila Magda Brandoburová)
* V najlepších rodinách (preložila Katarína Jusková)
* Smrť letného hosťa (preložil Jozef Šimo)

## Externé odkazy
Rex Stout: Nero Wolfe: III. zväzok (Priveľa žien / V najlepších rodinách / Smrť letného hosťa)- Databazeknih.cz

## Zdroj

Kategória:Detektívna literatúra
Nemecká futbalová Bundesliga 2019/2020

**Nemecká futbalová Bundesliga 2019/2020** bol 57. ročník najvyššej nemeckej futbalovej súťaže.  Titul obhajoval Bayern Mníchov, nováčikmi súťaže boli 1. FC Köln, Paderborn a Union Berlin. Sezóna začala 16. augusta 2019 a skončila 27. júna 2020.

Sezóna začala 16. augusta 2019 a podľa pôvodného harmonogramu mala skončiť 16. mája 2020. Do súťaže negatívne zasiahla pandémia ochorenia COVID-19. Po 25. kole bola Bundesliga 13. marca 2020 prerušená a pridala sa tak k ostatným elitným futbalovým ligám v Európe. Návrat na ligové trávniky sa uskutočnil v Nemecku už v máji, najrýchlejšie z európskych líg. Súťaž bola obnovená bez účasti divákov 16. mája 2020 a dohrávala sa do 27. júna 2020.

Bayern Mníchov získal 30. titul v klubovej histórii. Do Ligy majstrov UEFA 2020/2021 sa spolu s ním kvalifikovali aj Borussia Dortmund, RB Leipzig a Borussia Mönchengladbach. Do Európskej ligy UEFA 2020/2021 sa kvalifikovali Bayer Leverkusen, Wolfsburg a Hoffenheim. Do 2. ligy zostúpili Fortuna Düsseldorf a Paderborn.

## Tímy v sezóne 2019/2020

## Tabuľka

zdroj: Bundesliga
Pravidlá pre určenie poradia v tabuľke: 1) počet bodov; 2) rozdiel gólov vo všetkých zápasoch; 3) vyšší počet strelených gólov vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup
## Štatistiky

### Najlepší strelci

## Referencie

## Externé odkazy
* Oficiálna stránka
## Zdroj

Kategória:Futbal v 2019
Kategória:Futbal v 2020
Kategória:Futbal v Nemecku
Kategória:2019 v Nemecku
Kategória:2020 v Nemecku
Kategória:Fußball-Bundesliga
Kofila

náhľad|Dizajn figúry a obalu od Zdenka Rykra (1935)
náhľad|Tyčinka Kofila
**Kofila** je čokoládová tyčinka s kávovou príchuťou. Po Margot a Ledových Kaštanoch je treťou najobľúbenejšou čokoládovou tyčinkou spoločnosti Nestlé.

Tyčinku začala vyrábať čokoládovňa Orion v roku 1923. Vtedy bol predstavený aj prvý obal, ktorého autorom je Zdenek Rykr. Išlo o ilustráciu so žltým pozadím a murínom (nazývaným aj Turek alebo Kofiláček) pijúcim z hrnčeka kávy. Inšpiráciou mu bol Turek Achmet, ktorý ako prvý na našom území servíroval kávu.

V roku 1965 ilustrácia murína nakrátko zmizla z obalu Kofily a nahradil ju dizajn tretej celoštátnej spartakiády.

V roku 2013, pri príležitosti 90. výročia, bola pridaná aj príchuť latte.  

V roku 2022 murína nahradil muž s modrou tvárou.

## Referencie

Kategória:Sladkosti
Tombolo

náhľad|Tombolo na pobreží ostrova Euboia
**Tombolo** (z  – „násyp“) je označenie pre nízky a úzky pruh súše, ktorý spája ostrov s neďalekou pevninou alebo iným ostrovom. Vzniká tým, že strana ostrova, ktorá je odvrátená od mora, je chránená pred vlnobitím, čo umožňuje ukladanie sedimentov v prielive. Postupom času tak nános piesku vystúpi nad hladinu, prepojí ostrov s neďalekým pobrežím a vznikne polostrov; pri vzostupe morskej hladiny však môže byť tombolo zase zaplavené.

Známymi príkladmi tombola sú Piombino, Monte Argentario a Circeo v Taliansku, Quiberon vo Francúzsku, Chesil Beach v Anglicku, St Ninian's Isle v Škótsku, Kapıdağ v Turecku, Amanohašidate v Japonsku, Aupouri na Novom Zélande alebo Chappaquiddick na východnom pobreží USA. Najväčším tombolom na svete bola reťaz prepojených ostrovov medzi Indiou a Srí Lankou zvaný Adamov most, ktorý bol zničený pri búrke v roku 1480.

## Pozri aj
* pevninská šija

## Iné projekty

## Externé odkazy
* Britannica
* World Atlas
* ThoughtCo.

## Zdroj
*

Kategória:Geomorfológia
Howth Head

náhľad|Letecký pohľad na Howth Head pri pohľade smerom na juh
náhľad|Útesy polostrova Howth Head s majákom Baily Lighthouse v pozadí
[náhľad|[Baily Lighthouse na juhovýchodnom konci polostrova Howth Head]]

**Howth Head** () je polostrov na severe Dublinu, neďaleko miest Baldoyle a Portmarnock. Najväčšou štvrťou mesta na polostrove je Howth.

Pôvodne ostrov Howth Head je teraz spojený s pevninou úzkym pásom zeme.  Howth Head tvorí severný koniec širokého polmesiaca Dublinského zálivu, ktorý končí pri Killiney Head na juhu.

Na juhovýchodnom konci polostrova Howth Head stojí Baily Lighthouse.

mini|Chodník na polostrove Howth Head, blízko Baily Lighthouse

Ako jedna zo severných koncových staníc systému Dublin-Area-Rapid-Transit (DART) je Howth obľúbenou turistickou destináciou, najmä pre jednodňových návštevníkov Dublinu. Pre chodcov je na najvyššom bode Howth Headu starobylá mohyla, z ktorej je za jasného počasia vidieť pohorie Wicklow Mountains s centrom Dublinu v popredí.

Howth bol pôvodne rybárskou dedinou, no do značnej miery ekonomický rozmach v 90. rokoch a postupný úpadok rybárskeho priemyslu v tejto oblasti zmenili tvár Howthu za posledné dve desaťročia. Na polostrove sa nachádza dolmen Aideen's Grave (tiež názov knihy William Butler Yeats). Megalit je tiež známe ako Finn mac Cools Quoit.

## Externé odkazy
* Dolmen v Howthe 
* Howth Head – obrázky na travvi.com 

## Zdroj
*

Kategória:Polostrovy v Írsku
Kategória:Polostrovy Európy
Karst Hoogsteen

**Karst Hoogsteen** (* 1. október 1923, Groningen, Holandsko† 10. august 2015, Westfield, New Jersey, USA) bol americký biochemik. 

Je známy vďaka novému druhu párovania báz v DNA, ktoré sa označuje ako Hoogsteenovo párovanie báz. Toto párovanie báz je odlišné od štandardného Watsonovho-Crickovho párovania báz a umožňuje vznik zložitejších štruktúr, ako sú triplexy či kvadruplexy. Na vznik Hoogsteenovho páru sa používa N7 dusíkový atóm ako akceptor vodíkovej väzby namiesto N1 dusíkového atómu používaného pri klasickom Watson-Crickovom párovaní. Na základe tejto zmeny dochádza k vzniku deformovaného nelineárneho usporiadania.

## Referencie

## Zdroj

Kategória:Biochemici USA
Kategória:Holandskí biochemici
Kategória:Osobnosti USA holandského pôvodu
Koľvek

**Koľvek** () je vrch v pohorí Čierna hora, krajinnom celku Slovenského rudohoria. Leží nad obcou Kluknava, približne  severovýchodne od Gelnice. 

## Poloha
Nachádza sa v severnej časti pohoria, v geomorfologickom podcelku Roháčka. Leží v Košickom kraji, v okrese Gelnica a na katastrálnom území obce Kluknava. Najbližšími sídlami sú západne situovaná Kluknava, severne sa nachádza Víťaz a Ovčie, východne Hrabkov a Klenov a južne Margecany.

## Opis
Koľvek leží v hrebeni, vedúcom severozápadným smerom z masívu Roháčky (). Severne sa nachádza Brezová (), Smrekovica (), Vtáčia hora (), Zimná hora () a Ostrý vrch (), východne Grejnár (), Mestické (), Široká hora () a Čierna hora (), južne Šľuchta (), Kurtavá skala () a Krompašský vrch () a západne Biela skala (), Zadný Moravec () a Sľubica (). Masív patrí do povodia rieky Hornád, kde vodu zo severných svahov odvádza Krivý potok, z južnej časti hrebeňa bezmenný potok. Na vrchol vedie značený turistický chodník.
 
### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou a skalných brál je možné pozorovať okolité vrcholy pohoria, no tiež východný okraj Nízkych Tatier, Branisko, Bachureň, Čergov a Volovské vrchy.

## Prístup
* po  modrej turistickej značke:
** od západu z Kluknavy
** od východu z Klenova cez Roháčku

## Referencie

## Pozri aj
* Čierna hora
* Roháčka (geomorfologický podcelok)
* Zoznam vrcholov v Čiernej hore

## Externé odkazy
* Poloha na turistickej mape

Kategória:Vrchy v Čiernej hore (pohorí na Slovensku)
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Klenov
Kategória:Hrabkov
Július Odescalchi

náhľad|Rodový erb kniežat Odescalchi
**Július** knieža **Odescalchi** - celým menom Július Inocent Karol Augustus Andrej knieža Odescalchi de Szerém (; * 26. november 1828, Bratislava – † 29. september 1896, Bratislava) vojak, politik, príslušník kniežacej rodiny Odescalchi.

## Životopis
Narodil sa v roku 1828 v šľachtickej rodine talianskeho pôvodu Odescalchiovcov. Medzi členov rodiny patril aj pápež Inocent XI. Jeho otec bol knieža August Odescalchi (* 1808 – † 1848) a grófka Anna rod. Zičiová (* 1807 – † 1900). Napriek tomu, že sa narodil v Bratislave, vyrastal v rodovom kaštieli v Solčanoch. Jeho bratom bol Artúr Odeschalchi, rovnako ako Július poslanec uhorského snemu. Jeho synovcom (synom Artúra) bol Lívius Odescalchi, solčanský statkár a podporovateľ Československej republiky.

V revolúcii v roku 1848 Július Odescalchi vstúpil do Národnej gardy a slúžil ako nadporučík. Po jej porážke utiekol spolu s rodinou do Švajčiarska. Do Uhorska sa rodina vrátila v roku 1850, avšak Július ďalej cestoval po Taliansku, Francúzsku a Nemecku. V roku 1855 sa oženil s grófkou Annou Degenfeldovou, sestrou manželky uhorského predsedu vlády Kolomana Tisu.

Vo voľbách v rokoch 1861 a 1865 kandidoval za Rezolučnú stranu, neskôr za jej nasledovníčku Stranu ľavého stredu, pričom zastupoval volebný okres Žabokreky nad Nitrou. Po vzniku Liberálnej strany, bol poslancom za topoľčiansky volebný okres až do roku 1887, kedy sa stal poslancom hornej komory snemu.

Okrem politickej činnosti sa venoval „osvetovej“ činnosti, keďže bol prívržencom maďarizačných snáh uhorskej vlády. Bol prvým predsedom Hornouhorského maďarského vzdelávacieho spolku (maď. Felvidéki Magyar Közművelődési Egyesület, tzv FEMKE).

V oblasti hospodárskej politiky patril medzi prvých správcov Nitrianskej úvernej banky, ktorá vznikla v roku 1872.

Slovenská národná galéria vlastní jeho skicár, ktorý je v digitálnej podobe prístupný na stránke Web umenia.

## Referencie

## Externé odkazy
* Július Odescalchi – životopis v maďarskom parlamentnom almanachu 18921897 
* Záznam o narodení a krste v matrike záznam číslo 659; pokrstený ako Julius Innocentius Carolus Augustus Andreas princeps Odescalchi

## Zdroje

Kategória:Osobnosti z Bratislavy
Kategória:Poslanci uhorského snemu narodení na území dnešného Slovenska
Kategória:Uhorskí šľachtici
Kategória:Slovenskí šľachtici
Kategória:Odescalchiovci